text: Banedanmark vil ikke rive bro ned
  06 oktober 2015 kl. 16.35
  Riv den bro ned, lød det fra retten i Esbjerg. Men det accepterer Banedanmark ikke, som derfor har anket til landsretten.
  Det er en landmand, der har startet sagen. Han er nemlig så utilfreds med, at Banedanmark har eksproprieret noget af hans jord for at bygget en ny bro med tilhørende vej nær Askov.
  Og retten i Esbjerg gav ham ret: Jorden er eksproprieret ulovligt, så broen skal rives ned.
  Men nu skal landsretten altså afgøre sagen.
  